
         R O M Â N I A

H O T Ă R Â R E
privind aprobarea Regulamentului de organizare și funcționare al Comisiei tehnice de amenajare a teritoriului și urbanism a județului Maramureș

Având în vedere:
· Referatul de aprobare a Președintelui Consiliului Județean Maramureş;
· Raportul de specialitate al Direcţiei Arhitect Șef nr. 23647/ 21.10.2026;
· Raportul de specialitate al Direcţiei Economice nr. din 24092/ 22.10.2026;
· Raportul de specialitate al Serviciului Juridic și Contencios Administrativ nr. 24084/22.10.2026;

În baza prevederilor:
· art. 124 alin. (5) și (6), art. 128 și art. 583 alin. (4) din Legea nr. 169/2026 privind Codul amenajării teritoriului, urbanismului și construcțiilor;
· Ordinul MDLPA nr. 1.022/2026 privind aprobarea Procedurii de elaborare, modificare/actualizare și aprobare a documentațiilor de amenajare a teritoriului și a documentațiilor de urbanism, a formularelor utilizate, precum și a listei avizelor necesare;
· art. 7 din Legea nr. 52/2003 privind transparența decizională în administrația publică, republicată, cu modificările și completările ulterioare;
· art. 190 alin. (4), art. 191 alin. (6) lit. b) raportat la art. 173 alin. (1) lit. f), art. 182 alin. (1) și ale art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare;
Ținând cont de prevederile Hotărârii Consiliului Județean Maramureș nr. 444 din 19.12.2024, prin care s-a aprobat Regulamentul de organizare și funcționare al Comisiei tehnice de amenajare a teritoriului și urbanism a județului Maramureș, precum și ale Hotărârilor Consiliului Județean Maramureș nr. 252 și nr. 253 din 25.09.2026, prin care s-au aprobat regulamentele de organizare și funcționare ale Comisiei locale de avizare integrată a documentațiilor de amenajare a teritoriului și a documentațiilor de urbanism și Comisiei de acord unic a județului Maramureș;
	Consiliul Judeţean Maramureş adoptă prezenta

H O T Ă R Â R E:

Art. 1. Se aprobă Regulamentul de organizare și funcționare al Comisiei tehnice de amenajare a teritoriului și urbanism a județului Maramureș, conform anexei, care face parte integrantă din prezenta hotărâre.
Art. 2. La data intrării în vigoare a prezentei hotărâri, Hotărârea Consiliului Județean Maramureș nr. 444 din 19.12.2024 privind aprobarea Regulamentului de Organizare și Funcționare al Comisiei Tehnice de Amenajare a Teritoriului și Urbanism a județului Maramureș își încetează aplicabilitatea.
Art. 3. Prezenta hotărâre se publică în Monitorul Oficial Local Maramureș și se comunică:
· Instituţiei Prefectului – Judeţul Maramureş;
· [bookmark: _GoBack]Compartimentului Administrație Publică și Pregătiri Ședințe;
· Direcției Arhitect Șef;
· Direcției Economice;
· Membrilor comisiei;
· Unităților administrativ-teritoriale din județul Maramureș.

       PREȘEDINTE
                                                                	     Gabriel Valer ZETEA

                                                                                                     	 Avizat pentru legalitate
                                                                             	SECRETAR GENERAL AL JUDEŢULUI
                                                                                                              Aurica TODORAN
Baia Mare, 21 octombrie 2026
image1.png




